28.augusti 2020 VOL vanemate kogu protokollist väljavõte:

**Päevakorrapunkt nr 1  
Viljandimaa Vabadussõja ausamba taastamisest. Ülevaate ausamba saamise ajaloost**

Jaak Pihlak teeb ettekande teemal „Viljandimaa Vabadussõja langenute mälestussamba lõpetamata lugu“, lisatud slaidiettekanne protokolli juurde.

Viljandi linnavolikogu  võttis 27.augusti 2020 volikogus vastu otsuse „Viljandimaa Vabadussõjas langenute mälestussamba taastamine“, millega linn teeb otsuse taastada mälestusmärk esialgsel kujul Vabadussõjas langenute auks. Soovime Viljandi linna poolt kaasata sellesse protsessi ka nii ajaloolise Viljandimaa kui praeguse Mulgimaa omavalitsusi.

Peep Aru – kohalike omavalitustega läbirääkimistes otsustame ära, et meil kõigil oleks ühtne tahe sammast taastada ning siis saab ka juba üle Eesti toetust taotleda ja ideed laiendada

Alar Karu  – ettepanek et igal aastal võiks kohalik omavalitsus oma eelarves näha ette näiteks x eurot elaniku kohta, see mälestussamba taastamise protsess kestab mitu aastat ja selle ajaga jõuaksime arvestatava toetussumma koguda. Tõrva ja Põltsamaaga saame ka veel läbi  rääkida.

Kas tänase info põhjal  võiks Viljandi linn saata ülejäänud omavalitsustele info välja?

Jaak Pihlak - olen nõus lahkesti tulema ka KOV volikogudesse teemat rääkima.

Arutelu tulemusena kõik vanemate kogu liikmed toetavad mälestussamba taastamist ning eesmärk on ideed tutvustada kohalikes volikogudes. Volikogudesse lähevad tutvustama Jaak Pihlak ja keegi linnast.

Alar Karu – ettepanek 2 eurot elaniku kohta aastas mälestussamba toetuseks. Ülejäänud tulu  tuleb lisaannetustest.

**OTSUSTATI:**

Toetada Viljandimaa Vabadussõja mälestusmärgi taastamist ning panustada iga omavalitsuse kohta toetus näiteks 2 eurot elaniku kohta aastas kuni mälestussamba valmimiseni.

Seada esmaseks eesmärgiks mälestussamba valmimine 3 aasta jooksul.

Kohalike omavalitsuste volikogudele mälestussamba toetuse küsimiseks saadab Viljandi linnavolikogu Viljandimaa Vabadussõjas langenute mälestussamba taastamise komisjoni seisukohad.

Volikogudes esinemiseks paluda juurde linna esindaja ja Jaak Pihlak.